|  |
| --- |
|  |
| G14 Ansøg om udsættelse af selvangivelsesfrist |
| **System:**DIAS | **Encyclopedia:**DIAS | **Oprettet af:**w18499 | **Dato:**2012-05-23 | **Rettet af:**w20830 | **Dato:**2016-07-08 |
| **Formål** |
| Formålet med denne use case er at give selskabet mulighed for at ansøge om en udsættelse af selvangivelsesfristen. En ansøgning fra et selskab om udsættelsen af selvangivelsesfristen vil altid kræve sagsbehandling og godkendelse af SKAT. |
| **Aktører** |
| Selskab/revisor, SKATmedarbejder (m. indberetningsadgang) |
| **Frekvens** |
| Løsningen skal kunne modtage i størrelsesorden 10.000 anmodninger om udsættelse af selvangivelsesfrist per år. |
| **Startbetingelser** |
| Den nuværende selvangivelsesfrist er ikke overskredet (dette gælder ikke for Skatmedarbejdere) og aktøren er logget på TSE. De nyeste selskabsoplysninger er hentet fra ES. |
| **Slutbetingelser** |
| En ansøgning om udsættelse af selvangivelsesfristen er blevet sendt til SKAT og der er blevet oprettet en sag i SKAT Ligning, hvis et selskab/revisor har gennemført use casen.Hvis use casen gennemføres af en SKAT medarbejder er fristet ændret. |
| **Noter** |
| En udsættelse af selvangivelsesfristen medfører at selvangivelsesfristen forlænges og selskaber kan derved undgå at blive pålagt skattetillæg på grund af for sent indgivet selvangivelse jf. bilag 03.04.03 Forretningsregler. Der findes ikke nogen fast defineret periode for en udsættelse af selvangivelsesfristen, hvorfor aktøren skal have mulighed for selv at specificere, hvilken dato selvangivelsesfristen ønskes ændret til.Det er påkrævet at aktøren vedhæfter mindst et dokument, der kan dokumentere deres begrundelse for udsættelse af selvangivelsesfristen. Den nye frist skal være efter den gældende frist.Det er muligt at bede om udsættelse selvom der tidligere er foretaget udsættelse.Det er muligt for en SKAT medarbejder at bede om udsættelse på vegne af et selskab. Hvis det sker, er det ikke krævet at der skal vedhæftes dokumentation og der oprettes ikke en sag i SKAT-LigningANSØGNING FRA SELSKAB I SAMBESKATNINGHvis selskabet der søger om udsættelse af selvangivelsesfristen er administrationsselskab i en sambeskatningskreds, så skal de adviseres om at udsættelsen vil være gældende for hele sambeskatningskredsen. Det er ikke muligt for et datterselskab i en sambeskatningskreds at søge om individuel udsættelse. Administrationsselskabet skal ansøge om udsættelse af selvangivelsesfristen på vegne af de sambeskattede datterselskaber i koncernen.I tilfælde af en godkendelse af ansøgningen vil alle selskaberne i sambeskatningskredsen modtage en udsættelse, dvs. der skal ske en automatisk ændring af selvangivelsesfristen i grundregistreringen for samtlige sambeskattede selskaber.Use casen skal realiseres iht. Bilag 03.06 Portalintegration, design og brugervenlighed. |

|  |
| --- |
|  |
| **Hovedvej** |
| *Aktørens handling* | *Systemets handling* |
| **Trin 1: Vælg funktionen Ansøg om udsættelse af selvangivelsesfrist** |
| Aktøren vælger funktionen "Udsættelse af selvangivelsesfrist" | Inputsiden for funktionen "Udsættelse af selvangivelsesfrist" vises med de tilgængelige felter. |
| **Trin 2: Indtast oplysninger** |
| Aktøren angiver en dato som der ønskes udsættelse til. |  |
| **Trin 3: Vedhæft begrundelse** |
| Aktøren vedhæfter mindst en fil med begrundelse for udsættelse af selvangivelsesfristen. Der skal være mulighed for at vedhæfte flere filer. | Løsningen stiller en upload-funktionalitet af filen til rådighed. |
| ***Undtagelse: SKATmedarbejder med indberetningsadgang (upload-funktionalitet)*** |
|  | Upload-funktionaliteten stilles ikke til rådighed |
| **Trin 4: Bekræft ændring og vis kvittering** |
| Aktøren bekræfter oplysningerne | En kvittering dannes og vises til aktøren med angivelse af den ansøgte udsættelse og at der er sendt en ansøgning til SKAT om udsættelse af selvangivelsesfristen. |
| ***Undtagelse: Valideringsfejl*** |
|  | Aktøren informeres om, at valideringen på et eller flere felter melder fejl. Reglerne som beskrevet i "Noter" skal overholdes. Reglerne kan implementeres ved f.eks. at begrænse brugeren i at indtaste data som ikke er gyldige. Aktøren bliver bedt om at rette de felter, hvor der er valideringsfejl. |
| **Trin 5: Gem vedhæftninger** |
|  | Løsningen sørger for at sende vedhæftede filer til oprettelse i Captia |
| ***Kalder:***DokumentMultiOpret |
| ***Undtagelse: SKATmedarbejder med indberetningsadgang (captia)*** |
|  | Oprettelse af dokument i Captia udelades |
| **Trin 6: Opret SKAT Ligning Sag** |
|  | Løsningen opretter en opgave om udsættelse af selvangivelsesfristen i SKAT Ligning inkl. oplysninger om vedhæftninger oprettet i Captia. Løsningen binder efter oprettelsen af sagen det modtagne sagsnummer til selskabet.Der skrives i hændelsesloggen i henhold til "Bilag 03.04.03.27 Oplysninger der skal gemmes i hændelsesloggen" |
| ***Kalder:***SKATLigningSagOpret |
| ***Undtagelse: SKATmedarbejder med indberetningsadgang (SKAT Ligning sag)*** |
|  | Oprettelse af sag i SKAT Ligning udelades |